[bookmark: OLE_LINK6][bookmark: OLE_LINK7][image: A logo with a sun and square

AI-generated content may be incorrect.]																		EELNÕU		
KUTSE GRUPP Logopeed 

Kutsestandard on dokument, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks. Logopeed, tase 7 on õppekava ja töömaailma kutse andmise aluseks. Logopeed, tase 8 on töömaailma kutse andmise aluseks.

	Kutsenimetus
	Eesti kvalifikatsiooniraamistiku (EKR) tase
	Kutsenimetus
	Eesti kvalifikatsiooniraamistiku (EKR) tase

	Logopeed, tase 7

A-osa 
KUTSEKIRJELDUS

	A.1. Töö kirjeldus 
	A.1. Töö kirjeldus 

	Logopeedilise töö eesmärk on aidata inimesel (re)integreeruda igapäevaellu ning säilitada või tõsta tema elukvaliteeti kogu elukaare jooksul.

Logopeed, tase 7 on tippspetsialist, kelle töö on inimese kommunikatsioonivõime ja neelamisfunktsiooni hindamine, kujundamine, taastamine, kompenseerimine ning häirete ja nendest tulenevate tüsistuste ennetamine. Ta rakendab oma töös tõenduspõhiseid praktikaid ja haldab iseseisvalt erineva keerukusega juhtumeid.

Ta nõustab ja teeb koostööd kommunikatsiooni- ja/või neelamishäirega isiku, tema lähedaste ning teiste erialade spetsialistidega.

Logopeed töötab laste ja täiskasvanutega haridus-, tervishoiu- ja sotsiaalvaldkonnas ja/või erasektoris. 

Logopeedi tööks on vajalik eraldi ruum, mis vastab tervisekaitse- ja tööohutusnõuetele ning mille sisustus võimaldab töötada erinevas vanuses ja erinevate vajadustega inimestega nii individuaalselt kui grupis. Vajadusel toimub töö ka patsiendi/kliendi asukohas ja/või sobivas suhtluskeskkonnas, nii kontakt- kui ka kaugvormis.

Ta kasutab töös esemelisi, pildilisi, tekstilisi, infotehnoloogilisi ja instrumentaalseid hindamis- ja teraapiavahendeid.

Logopeedi töö eeldab koostöö- ja suhtlemisoskust, analüüsivõimet, pingetaluvust, tolerantsust, pidevat enesearendamist, empaatiat, kannatlikkust, loovust, paindlikkust ja kutsealast eetilist käitumist.

Kutsealal kehtestatud teised kutsestandardid
Logopeed, tase 8

	Logopeedilise töö eesmärk on aidata inimesel (re)integreeruda igapäevaellu ning säilitada või tõsta tema elukvaliteeti kogu elukaare jooksul.

Logopeed, tase 8 on valdkonna tippspetsialist ja ekspert, kelle töö on inimese kommunikatsioonivõime ja neelamisfunktsiooni hindamine, kujundamine, taastamine, kompenseerimine ning häirete ja nendest tulenevate tüsistuste ennetamine. Ta rakendab oma töös tõenduspõhiseid praktikaid, haldab iseseisvalt erineva keerukusega juhtumeid ning nõustab nii teisi logopeede kui ka teiste erialade spetsialiste.

Lisaks praktilisele tööle kliendi/patsiendiga osaleb ta erialases ja/või valdkonnaüleses teadus- ja arendustegevuses, seob erinevaid erialasid ning panustab keerukate ja komplekssete juhtumite lahendamisse. Ta töötab välja uusi hindamis- ja teraapiavahendeid ja/või meetodeid, viib läbi koolitusi, juhendab üliõpilasi ning toetab kolleegide ja teiste spetsialistide professionaalset arengut. Ta võib juhtida arendusprojekte ning osaleda erialaste strateegiate ja suuniste kujundamises.

Logopeed töötab laste ja täiskasvanutega haridus-, tervishoiu- ja sotsiaalvaldkonnas ja/või erasektoris. 

Logopeedi tööks on vajalik eraldi ruum, mis vastab tervisekaitse- ja tööohutusnõuetele ning mille sisustus võimaldab töötada erinevas vanuses ja erinevate vajadustega inimestega nii individuaalselt kui grupis. Vajadusel toimub töö ka patsiendi/kliendi asukohas ja/või sobivas suhtluskeskkonnas, nii kontakt- kui ka kaugvormis.

Ta kasutab töös esemelisi, pildilisi, tekstilisi, infotehnoloogilisi ja instrumentaalseid hindamis- ja teraapiavahendeid.

Logopeedi töö eeldab koostöö- ja suhtlemisoskust, analüüsivõimet, pingetaluvust, tolerantsust, pidevat enesearendamist, empaatiat, kannatlikkust, loovust, paindlikkust ja kutsealast eetilist käitumist.

Kutsealal kehtestatud teised kutsestandardid
Logopeed, tase 7



	Kommentaarid:
	Kommentaarid:

	A.2. Tööosad 
	A.2. Tööosad 

	Kohustuslikud tööosad
A.2.1  Kommunikatsioonivõime ja neelamisfunktsiooni hindamine
A.2.2  Hindamistulemuste analüüsimine ja tõlgendamine
A.2.3  Logopeedilise töö planeerimine, läbiviimine ja kokkuvõtte tegemine
A.2.4  Nõustamine ja juhendamine
	Kohustuslikud tööosad
A.2.1  Kommunikatsioonivõime ja neelamisfunktsiooni hindamine
A.2.2  Hindamistulemuste analüüsimine ja tõlgendamine
A.2.3  Logopeedilise töö planeerimine, läbiviimine ja kokkuvõtte tegemine
A.2.4  Nõustamine ja juhendamine
A.2.5  Teadus- ja arendustegevus
A.2.6  Koolitamine

	Kommentaarid:
	Kommentaarid:

	A.3. Kutsealane ettevalmistus
	A.3. Kutsealane ettevalmistus

	Logopeedil on erialane magistritasemel kõrgharidus.
	Logopeedil on erialane magistritasemel kõrgharidus ja töökogemus.

	Kommentaarid:
	Kommentaarid:

	A.4. Enamlevinud kutsenimetused
	A.4. Enamlevinud kutsenimetused

	Logopeed

	Logopeed

	Kommentaarid:
	Kommentaarid:

	A.5. Regulatsioonid kutsealal töötamiseks 
	A.5. Regulatsioonid kutsealal töötamiseks

	Lasteaias sh lastehoius, põhikoolis, gümnaasiumis ja kutseharidusasutuses töötava logopeedi kvalifikatsiooninõuded on sätestatud alusharidusseaduses ning põhikooli- ja gümnaasiumiseaduses. Selle kohaselt peab logopeedil olema erialane magistrikraad või sellele vastav kvalifikatsioon, logopeedi kutse ning eesti keele oskus vastavalt keeleseadusele ja selle alusel kehtestatud nõuetele.

Tervishoiuasutuses töötava logopeedi kvalifikatsiooninõuded on sätestatud terviseministri määruses. Selle kohaselt peab logopeedil olema kehtiv haridusel ja töökogemusel põhinev kutseseaduse kohane logopeedi kutse või muu samaväärne pädevustunnistus.

Rehabilitatsioonimeeskonnas töötava logopeedi kvalifikatsiooninõuded on sätestatud sotsiaalhoolkande seaduses. Selle kohaselt peab logopeedil olema kutseseaduse alusel antud logopeedi kutse, riiklikult tunnustatud kõrgharidus logopeedias või sellele vastav kvalifikatsioon.
	Lasteaias sh lastehoius, põhikoolis, gümnaasiumis ja kutseharidusasutuses töötava logopeedi kvalifikatsiooninõuded on sätestatud alusharidusseaduses ning põhikooli- ja gümnaasiumiseaduses. Selle kohaselt peab logopeedil olema erialane magistrikraad või sellele vastav kvalifikatsioon, logopeedi kutse ning eesti keele oskus vastavalt keeleseadusele ja selle alusel kehtestatud nõuetele.

Tervishoiuasutuses töötava logopeedi kvalifikatsiooninõuded on sätestatud terviseministri määruses. Selle kohaselt peab logopeedil olema kehtiv haridusel ja töökogemusel põhinev kutseseaduse kohane logopeedi kutse või muu samaväärne pädevustunnistus.

Rehabilitatsioonimeeskonnas töötava logopeedi kvalifikatsiooninõuded on sätestatud sotsiaalhoolkande seaduses. Selle kohaselt peab logopeedil olema kutseseaduse alusel antud logopeedi kutse, riiklikult tunnustatud kõrgharidus logopeedias või sellele vastav kvalifikatsioon.


	Kommentaarid:

	A.6. Tulevikuoskused
	A.6. Tulevikuoskused

	Teave oskuste ja trendide kohta, mille tähtsus valdkonnas kasvab. 
Järgmise kümnendi logopeedia liigub üha enam tehnoloogiatoe, andmepõhisuse ja personaalse teenuse suunas. Samal ajal kasvavad vajadused kättesaadavuse, mitmekeelsuse ning keerukamate kaasuvate vajadustega klientide toetamise järele. Allpool on viis trendi, mis kujundavad eriala sisu ja igapäevatööd.

1) Logopeedilise teenuse kättesaadavuse suurenemine kaug- või hübriidvormis
Logopeediline teenus on järjest enam kättesaadav ka kaug- või hübriidvormis. See hõlmab uuringuid, teraapiat, tugivõrgustiku juhendamist, keskkonna kohandamise konsultatsioone ja järelhindamisi. Suureneb vajadus turvaliste veebipõhiste töökeskkondade järele.
Vajalikud tulevikuoskused: oskus pakkuda ja arendada kvaliteetset kaugteenust, integreerides digilahendusi hindamisse ja sekkumisse.

2) Tehisintellekti ja kõnetehnoloogia kasvav roll hindamises ja teraapias
Tehisintellekt ja kõnetehnoloogia on logopeedile üha enam abiks nii arendus- ja/või teadustöös, hindamisel kui ka teraapias. Need tööriistad aitavad analüüsida kommunikatsioonivõimet ja neelamisfunktsiooni, lihtsustavad dokumenteerimist ning võimaldavad teraapiamaterjali paremini kohandada. Logopeed ei ole ainult tööriista kasutaja, vaid peab oskama kriitiliselt hinnata tehnoloogiast saadavat kasu.
Vajalikud tulevikuoskused: tehisintellekti ja andmete kasutamise oskus otsuste tegemisel, tulemuste lihtne selgitamine perele või kliendile/patsiendile ning privaatsuse ja eetika järgimine. Samuti on vajalik oskus luua digimaterjale ja hoida sealjuures inimlikku kontakti – toetada suhet, motivatsiooni ja turvatunnet.



3) Geneetikast lähtuva raviplaani koostamine kliendile/patsiendile
Geneetiliste riskiprofiilide alusel on võimalik rakendada varajast sekkumist erinevate logopeediliste probleemide korral. Selle tulemusel muutub logopeediline sekkumine senisest enam ennetavaks. Personaalsed teraapiaplaanid ei lähtu tulevikus enam üksnes sümptomitest, vaid arvestavad ka inimese geneetilist profiili, neurobioloogilisi eripärasid ning individuaalset õppimisstiili. See võimaldab kujundada senisest täpsemaid ja tõhusamaid sekkumismeetodeid. 
Vajalikud tulevikuoskused: geneetika, neurobioloogia ja keeleprotsesside alaste teadmiste sidumine praktilise logopeedilise tööga.

4) Instrumentaalsete uuringute kasvav ja laienev roll
Instrumentaalsete uuringute osakaal logopeedi töös kasvab, sh suureneb logopeedi iseseisvus uuringute läbiviimisel, ning kasutatavate meetodite valik laieneb. 
Vajalikud tulevikuoskused: iseseisev instrumentaalsete uuringute läbiviimine, tulemuste tõlgendamine ja rakendamine logopeedilises töös.

5) Sihtrühma mitmekesisusega arvestamine logopeedilises töös
Logopeed arvestab oma töös süsteemselt ja senisest enam sihtrühma mitmekesisusega, kohandades hindamis- ja sekkumismeetodeid vastavalt kliendi/patsiendi vanusele, keelelisele ja kultuurilisele taustale, arengulistele eripäradele ning individuaalsetele vajadustele ja enesemääratlusele.
Vajalikud tulevikuoskused: oskus järjepidevalt kohandada suhtlemist, hindamist ja sekkumist lähtudes kliendi/patsiendi taustast ja vajadustest.
	Teave oskuste ja trendide kohta, mille tähtsus valdkonnas kasvab. 
Järgmise kümnendi logopeedia liigub üha enam tehnoloogiatoe, andmepõhisuse ja personaalse teenuse suunas. Samal ajal kasvavad vajadused kättesaadavuse, mitmekeelsuse ning keerukamate kaasuvate vajadustega klientide toetamise järele. Allpool on viis trendi, mis kujundavad eriala sisu ja igapäevatööd.

1) Logopeedilise teenuse kättesaadavuse suurenemine kaug- või hübriidvormis
Logopeediline teenus on järjest enam kättesaadav ka kaug- või hübriidvormis. See hõlmab uuringuid, teraapiat, tugivõrgustiku juhendamist, keskkonna kohandamise konsultatsioone ja järelhindamisi. Suureneb vajadus turvaliste veebipõhiste töökeskkondade järele.
Vajalikud tulevikuoskused: oskus pakkuda ja arendada kvaliteetset kaugteenust, integreerides digilahendusi hindamisse ja sekkumisse. 

2) Tehisintellekti ja kõnetehnoloogia kasvav roll hindamises ja teraapias
Tehisintellekt ja kõnetehnoloogia on logopeedile üha enam abiks nii arendus- ja/või teadustöös, hindamisel kui ka teraapias. Need tööriistad aitavad analüüsida kommunikatsioonivõimet ja neelamisfunktsiooni, lihtsustavad dokumenteerimist ning võimaldavad teraapiamaterjali paremini kohandada. Logopeed ei ole ainult tööriista kasutaja, vaid peab oskama kriitiliselt hinnata tehnoloogiast saadavat kasu.
Vajalikud tulevikuoskused: tehisintellekti ja andmete kasutamise oskus otsuste tegemisel, tulemuste lihtne selgitamine perele või kliendile/patsiendile ning privaatsuse ja eetika järgimine. Samuti on vajalik oskus luua digimaterjale ja hoida sealjuures inimlikku kontakti – toetada suhet, motivatsiooni ja turvatunnet.

3) Geneetikast lähtuva raviplaani koostamine kliendile/patsiendile
Geneetiliste riskiprofiilide alusel on võimalik rakendada varajast sekkumist erinevate logopeediliste probleemide korral. Selle tulemusel muutub logopeediline sekkumine senisest enam ennetavaks. Personaalsed teraapiaplaanid ei lähtu tulevikus enam üksnes sümptomitest, vaid arvestavad ka inimese geneetilist profiili, neurobioloogilisi eripärasid ning individuaalset õppimisstiili. See võimaldab kujundada senisest täpsemaid ja tõhusamaid sekkumismeetodeid. 
Vajalikud tulevikuoskused: geneetika, neurobioloogia ja keeleprotsesside alaste teadmiste sidumine praktilise logopeedilise tööga.

4) Instrumentaalsete uuringute kasvav ja laienev roll
Instrumentaalsete uuringute osakaal logopeedi töös kasvab, sh suureneb logopeedi iseseisvus uuringute läbiviimisel, ning kasutatavate meetodite valik laieneb.
Vajalikud tulevikuoskused: iseseisev instrumentaalsete uuringute läbiviimine, tulemuste tõlgendamine ja rakendamine logopeedilises töös.

5) Sihtrühma mitmekesisusega arvestamine logopeedilises töös
Logopeed arvestab oma töös süsteemselt ja senisest enam sihtrühma mitmekesisusega, kohandades hindamis- ja sekkumismeetodeid vastavalt kliendi/patsiendi vanusele, keelelisele ja kultuurilisele taustale, arengulistele eripäradele ning individuaalsetele vajadustele ja enesemääratlusele.
Vajalikud tulevikuoskused: oskus järjepidevalt kohandada suhtlemist, hindamist ja sekkumist lähtudes kliendi/patsiendi taustast ja vajadustest.

B-osa SPIKKER
Kutsealane ettevalmistus
Siin on eesmärgiks kirjeldada, missuguse kõige sobivama ja üldlevinuma haridusliku tausta ja ettevalmistusega inimesed selles kutsestandardis kirjeldatud kutsel töötavad. 
Kirjeldada tüüpilisi võimalusi kutsealase ettevalmistuse saamiseks: sobiv / tüüpiline haridustase, võimalus õppida töökohal, mitteformaalsel teel (kursused, koolitused) või iseseisvalt ning tuua välja erinevate võimaluste seosed.
Kui õigusaktidega on nõutav konkreetne haridustase või erialane haridus, tuleb see siia märkida. Kui on mingi teise taseme kutse omamise ja/või töökogemuse nõue, kirjutadagi selge nõudena sisse; või kui on nõutud nt töökogemus pärast õppe lõpetamist. 
Kui mingi taseme kutse saamine eeldab eelmisel tasemel kutse olemasolu, kirjutada siia. 
NB! läbivalt kõigi kutsete puhul vältida kindla aastate arvuga määratletud töökogemuse nõudmist. 
Eriti hinnata sellise sõnastuse vajadust 5. ja 8. taseme kutsete puhul. Nt: Kutse saamiseks on nõutav ... (kutse nimetus) kutse tasemele vastav kutsealane töökogemus./ Kutse saamise eelduseks on käesolevas kutsestandardis kirjeldatud kompetentside rakendamise kogemus töises tegevuses. Kui nõuet ei ole, kirjeldada „pehmelt“: Tavaliselt on ... 

KOMPETENTSUSNÕUDED

	B.1. Kutse struktuur
	B.1. Kutse struktuur

	Logopeedi kutse moodustub üldoskustest B.2. ja kohustuslikest kompetentsidest B.3.1.-B.3.4. Kutse taotlemisel on nõutav üldoskuste ja kõigi kohustuslike kompetentside tõendamine.
	Logopeedi kutse moodustub üldoskustest B.2. ja kohustuslikest kompetentsidest B.3.1.-B.3.6. Kutse taotlemisel on nõutav üldoskuste ja kõigi kohustuslike kompetentside tõendamine.
Logopeed, tase 8 kutse taotlemise eelduseks on tipptasemel teadmised ja oskused vähemalt ühes järgnevatest valdkondadest:
1) logopeediline töö neelamishäirete korral;
2) logopeediline töö häälehäirete korral;
3) logopeediline töö kõnemotoorikahäirete (düsartria, kõneapraksia) korral;
4) logopeediline töö pea- ja kaelapiirkonna patoloogilisest anatoomiast tingitud kõnehäirete korral;
5) logopeediline töö kognitiivsetest, psüühika- ja käitumishäiretest tingitud kommunikatsioonihäirete korral;
6) logopeediline töö nägemis- ja/või kuulmispuudest tingitud kommunikatsioonihäirete korral;
7) logopeediline töö alternatiivse või toetatud kommunikatsiooni (AAC) valdkonnas;
8) logopeediline töö kõnesujuvushäirete korral;
9) logopeediline töö arenguliste kõne- ja keelehäirete korral;
10) logopeediline töö kirjaliku kõne häirete korral;
11) logopeediline töö afaasia ja kognitiiv-kommunikatiivse häire korral.


	Kvalifikatsiooninõuded haridusele ja töökogemusele
	Kvalifikatsiooninõuded haridusele ja töökogemusele 

	Nõuded kutse taotlemisel
Kõrgharidusõppe lõpetajale
1. Täies mahus läbitud logopeedia magistriõppe õppekava.
 	
Töömaailma taotlejale
1. Magistrikraad logopeedia erialal või sellega võrdsustatud haridustase logopeedias.
2. Töökogemus logopeedina peale erialase magistriõppe läbimist kahe aasta jooksul minimaalselt 0,2 töökoormusega.
3. Logopeediaalane enesetäiendamine viimase viie aasta jooksul 11,5 EAP ulatuses. 
4. Eesti keele oskus vastavalt keeleseaduses sätestatud nõuetele.

Nõuded kutse taastõendamisel

Kõrgharidusõppe lõpetajale
Kutse on tähtajatu, mistõttu taastõendamise kvalifikatsiooninõudeid ei määrata.

Töömaailma taotlejale
VARIANT 1
Kui töömaailma kaudu taotletud kutse on tähtajatu (väljastatud alates 2020), siis taastõendamise kvalifikatsiooninõudeid ei määrata.

VARIANT 2
Kui töömaailma kaudu taotletud kutse on tähtajaline (väljastatud 2012- 2018), siis on nõutav:
1. Varasema kutsetunnistuse olemasolu (logopeed, tase 7 või 8; kliiniline logopeed, tase 7 või 8).
2. Töökogemus logopeedina viimase aasta jooksul minimaalselt 0,2 töökoormusega.
3. Logopeediaalane enesetäiendamine viimase viie aasta jooksul 11,5 EAP ulatuses. 
4. Eesti keele oskus vastavalt keeleseaduses sätestatud nõuetele.


	Nõuded kutse taotlemisel
1. Magistrikraad logopeedia erialal või sellega võrdsustatud haridustase logopeedias.
2. Kehtiv logopeed, tase 7 kutse. 
3. Töökogemus logopeedina vähemalt 5 aastat peale erialase magistriõppe läbimist minimaalselt 0,2 töökoormusega.
4. Logopeediaalane enesetäiendamine viimase 5 aasta jooksul vähemalt 11,5 EAP ulatuses.
5. Eesti keele oskus vastavalt keeleseaduses sätestatud nõuetele.


Nõuded kutse taastõendamisel

1. Logopeed, tase 8 kutse, mille kehtivusajast ei ole möödunud rohkem kui aasta.
2. Töökogemus logopeedina viimased 5 aastat minimaalselt 0,2 töökoormusega aastas.
3. Logopeediaalane enesetäiendamine 8 aasta jooksul vähemalt 11,5 EAP ulatuses.
4. Eesti keele oskus vastavalt keeleseaduses sätestatud nõuetele.

B.2 ÜLDOSKUSED 
	B.2. Logopeed, tase 7 üldoskused
	B.2. Logopeed, tase 8 üldoskused

	Mõtlemisoskused
1. Seostamine  ̶  analüüsib, näeb ja loob seoseid olemasoleva ja uue info, asjade ja nähtuste vahel ning asetab info loogiliselt seostatud süsteemi.
2. Kriitiline mõtlemine  ̶  hindab teabe, argumentide jm kvaliteeti, töötleb ja mõistab fakte ning nende seoste kõige olulisemaid aspekte. Hindab kriitiliselt teabe ja allikate (sh tehisintellekti, audiovisuaalse, trüki- ja sotsiaalmeedia usaldusväärsust, mainet, aja- ja asjakohasust ning autoriteeti.
3. Loovmõtlemine  ̶  integreerib ja kombineerib erialaseid teadmisi ja meetodeid vastavalt situatsiooni vajadustele.



Enesejuhtimisoskused
4. Juhistest ja nõuetest lähtumine   ̶  lähtub töös kutse-eetika põhimõtetest, valdkondlikest nõuetest, juhistest, eeskirjadest, õigusaktidest, standarditest jmt.
5. Turvanõuete järgimine  ̶  järgib oma tegevuses kehtestatud nõudeid, mis aitavad kaitsta isikuid, vara, keskkonda või andmeid ohtude eest.
6. Erialakirjanduse läbitöötamine  ̶  orienteerub kaasaegses erialases teaduskirjanduses ja on kursis erialaste teadusuuringute tulemustega.
7. Õppimisoskus  ̶  arendab järjepidevalt uusi erialaseid teadmisi ja oskusi. Mõtestab ja väärtustab õpitu sisulist tähendust.
8. Kliiniline otsustamine – langetab kliendi/patsiendi seisundist, uuringutulemustest ja kontekstist lähtuvaid kliinilisi otsuseid, kaasates vajaduse korral ka teisi spetsialiste, et valida sobiv diagnostika, ravi ja edasine käsitlus.

Lävimisoskused
9. Suhtlemisoskus  ̶  kasutab oma töös erinevaid suhtlemismeetodeid, kohandab suhtlemist lähtudes olukorrast ja kliendi/patsiendi ning tema tugivõrgustiku vajadustest.
10. Kliendikesksus – lähtub oma töös kliendi/patsiendi ja tema tugivõrgustiku vajadustest ning toetab igapäevast toimivat suhtlemist.
11. Meeskonna- ja koostööoskus  ̶  teeb koostööd erinevate osapooltega, arvestades nende rollide, eesmärkide ja vajadustega.
12. Kultuuriline ja keeleline teadlikkus – arvestab suhtlemisel ja sekkumisel kliendi/patsiendi keelelist ja kultuurilist tausta.
13. Kontakti loomine ja hoidmine  ̶  loob ja hoiab järjepidevat ja eesmärgipärast kontakti kliendi/patsiendi, abivajaja, jt-ga, et toetada usaldusliku suhte kujunemist ja püsimist ning tagada vajalik teabevahetus, tugi või teenuse järjepidevus.
14. Keeleoskus  ̶  valdab eesti keelt keeleseadustes sätestatud nõuetele  ja vähemalt ühte võõrkeelt tasemel B1 (vt lisa 1 Keelte oskustasemete kirjeldus).
15. Erialakeele oskus   ̶   kasutab oma valdkonnas või konkreetseks tööks vajalikke kokkulepitud oskuskeele mõisteid ja termineid.

Digioskused 
16. Digioskused  ̶   kasutab tööks vajalikke infotehnoloogiavahendeid tasemel „Iseseisev kasutaja“ (vt lisa 2 Digipädevuste enesehindamiseskaala). 

	Mõtlemisoskused
1. Seostamine  ̶  analüüsib, näeb ja loob seoseid olemasoleva ja uue info, asjade ja nähtuste vahel ning asetab info loogiliselt seostatud süsteemi.
2. Kriitiline mõtlemine  ̶  hindab teabe, argumentide jm kvaliteeti, töötleb ja mõistab fakte ning nende seoste kõige olulisemaid aspekte. Hindab kriitiliselt teabe ja allikate (sh tehisintellekti, audiovisuaalse, trüki- ja sotsiaalmeedia usaldusväärsust, mainet, aja- ja asjakohasust ning autoriteeti.
3. Loovmõtlemine  ̶  integreerib ja kombineerib erialaseid teadmisi ja meetodeid vastavalt situatsiooni vajadustele.

Enesejuhtimisoskused
4. Juhistest ja nõuetest lähtumine   ̶  lähtub töös kutse-eetika põhimõtetest, valdkondlikest nõuetest, juhistest, eeskirjadest, õigusaktidest, standarditest jmt.
5. Turvanõuete järgimine  ̶  järgib oma tegevuses kehtestatud nõudeid, mis aitavad kaitsta isikuid, vara, keskkonda või andmeid ohtude eest.
6. Erialakirjanduse läbitöötamine  ̶  orienteerub kaasaegses erialases teaduskirjanduses ja on kursis erialaste teadusuuringute tulemustega.
7. Erialane enesearendamine  ̶   teadvustab arendamist vajavaid oskusi oma töös ning leiab viise, kuidas ennast täiendada ja arendada (nt osaleb konverentsidel, koolitustel, erialaühenduste tegevuses vms). Reflekteerib oma tegevust ning toetab ka kolleegide arengut.
8. Kliiniline otsustamine – langetab kliendi/patsiendi seisundist, uuringutulemustest ja kontekstist lähtuvaid kliinilisi otsuseid, kaasates vajaduse korral ka teisi spetsialiste, et valida sobiv diagnostika, ravi ja edasine käsitlus.

Lävimisoskused
9. Suhtlemis- ja nõustamisoskus  ̶  kasutab oma töös erinevaid suhtlemis- ja nõustamismeetodeid vastavalt kliendi/patsiendi ja tema tugivõrgustiku vajadustele.
10. Kliendikesksus – lähtub oma töös kliendi/patsiendi vajadustest ja arvestab tema toimetulekuga laiemalt (pere, haridus, töö).
11. Meeskonna- ja koostööoskus  ̶  teeb koostööd nii ühiste eesmärkide saavutamise nimel kui ka erinevate eesmärkide korral, arvestades kõigi poolte vajaduste ja seisukohtadega.
12. Kultuuriline ja keeleline teadlikkus – arvestab suhtlemisel ja sekkumisel kliendi/patsiendi keelelist ja kultuurilist tausta.
13. Kontakti loomine ja hoidmine  ̶  loob ja hoiab järjepidevat ja eesmärgipärast kontakti kliendi/patsiendi, abivajaja  jt-ga, et toetada usaldusliku suhte kujunemist ja püsimist ning tagada vajalik teabevahetus, tugi või teenuse järjepidevus.
14. Partnerlussuhete arendamine  ̶  loob ja hoiab häid ja kestlikke koostöösuhteid partnerite ning teiste seotud isikute ja organisatsioonidega.
15. Keeleoskus  ̶   valdab eesti keelt keeleseadustes sätestatud nõuetele  ja vähemalt ühte võõrkeelt tasemel B1 (vt lisa 1 Keelte oskustasemete kirjeldus).
16. Erialakeele oskus   ̶   kasutab oma valdkonnas või konkreetseks tööks vajalikke kokkulepitud oskuskeele mõisteid ja termineid.

Digioskused 
17. Digioskused  ̶  kasutab tööks vajalikke infotehnoloogiavahendeid tasemel „Iseseisev kasutaja“ (vt lisa 2 Digipädevuste enesehindamiseskaala).


	Kommentaarid:
	Kommentaarid:




B.3 KOMPETENTSID
 
	Logopeed, tase 7 kohustuslikud kompetentsid
	Logopeed, tase 8 kohustuslikud kompetentsid

	B.3.1 Kommunikatsioonivõime ja neelamisfunktsiooni hindamine
	B.3.1 Kommunikatsioonivõime ja neelamisfunktsiooni hindamine

	Tegevusnäitajad
1. Selgitab arengu- ja/või haigusloo põhjal välja kliendi/patsiendi pöördumise põhjuse ja/või sekkumise vajaduse.
2. Kogub tegevuse kavandamiseks andmeid kliendilt/patsiendilt, pereliikmetelt ja teistelt spetsialistidelt, kasutades vaatlust, küsitlust, olemasolevat dokumentatsiooni ning vajadusel digitaalseid vahendeid (nt video- või audioklipid).
3. Valib ja kohandab uuringuks vajalikke hindamismeetodeid ja –vahendeid, lähtudes kliendi/patsiendi probleemist, vanusest ja uuringu eesmärgist, vajadusel konsulteerib kolleegiga. 
4. Hindab kommunikatsioonivõimet ja neelamisfunktsiooni, kasutades asjakohaseid ja kaasaegseid sh tehnoloogiapõhiseid uurimismeetodeid ja -vahendeid.
5. Kohandab hindamise käigus vajadusel materjali või võtte raskusastet, osutab abi ja hindab selle tulemuslikkust, vajadusel konsulteerib kolleegiga.
6. Hindab kogutud teabe piisavust ja usaldusväärsust diagnoosi püstitamiseks ja logopeedilise töö eesmärkide seadmiseks.
7. Hindab ja selgitab patsiendile/kliendile riske (sh neelamisohutus) ning teeb otsuseid patsiendi/kliendi ohutust arvestades.
8. Märkab täiendava diagnostika vajadust ja suunab kliendi/patsiendi teise spetsialisti vastuvõtule  täiendavaks uurimiseks.
	Tegevusnäitajad
1. Selgitab arengu- ja/või haigusloo põhjal välja kliendi/patsiendi pöördumise põhjuse ja/või sekkumise vajaduse.
2. Kogub ja integreerib tegevuse kavandamiseks andmeid kliendilt/patsiendilt, pereliikmetelt ja teistelt spetsialistidelt, kasutades vaatlust, küsitlust ning olemasolevat dokumentatsiooni, kasutades vajadusel ka digivahendeid.
3. Valib ja kohandab uuringuks vajalikke hindamismeetodeid ja –vahendeid, lähtudes kliendi/patsiendi probleemist, vanusest ja uuringu eesmärgist.
4. Hindab kommunikatsioonivõimet ja neelamisfunktsiooni, kasutades asjakohaseid kaasaegseid, sh instrumentaalseid ja/või tehnoloogiapõhiseid uurimismeetodeid ja -vahendeid.
5. Kohandab hindamise käigus vajadusel materjali või võtte raskusastet, osutab abi ja hindab selle tulemuslikkust.
6. Hindab kogutud teabe piisavust ja kvaliteeti diagnoosi püstitamiseks ja logopeedilise töö eesmärkide seadmiseks.
7. Hindab ja selgitab patsiendile/kliendile riske (sh neelamisohutus) ning teeb otsuseid patsiendi/kliendi ohutust arvestades.
8. Märkab täiendava diagnostika vajadust ja suunab kliendi/patsiendi teise spetsialisti vastuvõtule täiendavaks uurimiseks.
9. Juhendab ja nõustab kolleege logopeedilise hindamise planeerimisel ja läbiviimisel. 
10. Süstematiseerib, kombineerib  ja arendab lähtudes töökogemusest erinevaid hindamismetoodikaid.

	Kommentaarid:
	Kommentaarid:

	B.3.2 Hindamistulemuste analüüsimine ja tõlgendamine
	B.3.2 Hindamistulemuste analüüsimine ja tõlgendamine

	Tegevusnäitajad
1. Määratleb kommunikatsiooni- ja/või neelamishäire tunnused, analüüsib nendevahelisi seoseid ja põhjuseid.
2. Kirjeldab kokkuvõtvalt kommunikatsiooni- ja/või neelamishäire avaldumist ning püstitab logopeedilise  diagnoosi, määrates võimalusel häire raskusastme ja vormi.
3. Hindab kommunikatsiooni- ja neelamishäirete mõju kliendi/patsiendi ja tema lähedaste inimeste elukvaliteedile ja toimetulekule.
4. Tõlgendab hindamistulemusi lähtuvalt erialastest teadmistest ja tõenduspõhisest infost.
5. Arvestab hindamistulemuste tõlgendamisel kliendi/patsiendi keelelist ja kultuurilist tausta.
6. Hindab kõnet asendavate ja toetavate vahendite kasutamise vajadust ning valib lähtuvalt tulemustest kliendile/patsiendile sobivad suhtlusviisid ja- vahendid.
7. Nõustab patsienti/klienti ja/või tema lähedasi sobivate suhtlusviiside ja- vahendite rakendamisel.
8. Selgitab hindamistulemusi arusaadavalt kliendile/patsiendile ja tema tugivõrgustikule.

	Tegevusnäitajad
1. Määratleb kommunikatsiooni- ja/või neelamishäire tunnused, analüüsib nendevahelisi seoseid ja põhjuseid.
2. Kirjeldab kokkuvõtvalt kommunikatsiooni- ja/või neelamishäire avaldumist ning püstitab logopeedilise diagnoosi, määrates võimalusel häire raskusastme ja vormi.
3. Hindab kommunikatsiooni- ja neelamishäirete mõju kliendi/patsiendi ja tema lähedaste inimeste elukvaliteedile ja toimetulekule.
4. Tõlgendab hindamistulemusi kriitiliselt, arvestades meetodite piiranguid. Lähtub tõlgendamisel erialastest teadmistest, tõenduspõhisest infost ja praktilisest töökogemusest.
5. Arvestab hindamistulemuste tõlgendamisel kliendi/patsiendi keelelist ja kultuurilist tausta.
6. Hindab kõnet asendavate ja toetavate vahendite kasutamise vajadust ning valib lähtuvalt tulemustest kliendile/patsiendile sobivad suhtlusviisid ja- vahendid.
7. Nõustab patsienti/klienti ja/või tema lähedasi sobivate suhtlusviiside ja- vahendite rakendamisel.
8. Selgitab hindamistulemusi arusaadavalt kliendile/patsiendile, tema tugivõrgustikule ja teistele spetsialistidele.
9. Juhendab ja abistab teisi logopeede hindamistulemuste analüüsimisel ja tõlgendamisel lähtuvalt oma logopeedilise töövaldkonnast.

	Kommentaarid:
	Kommentaarid:

	B.3.3 Logopeedilise töö planeerimine, läbiviimine ja kokkuvõtte tegemine
	B.3.3 Logopeedilise töö planeerimine, läbiviimine ja kokkuvõtte tegemine

	Tegevusnäitajad
1. Koostab teraapiaplaani, lähtudes kliendi/patsiendi diagnoosist, võimetest, soovidest, vajadustest, kultuurilisest taustast, häire raskusastmest ja keskkonna võimalustest.
2. Püstitab teraapia eesmärgid, määrab teraapia kestuse, intensiivsuse ja vormi (individuaal- ja/või grupiteraapia).
3. Järjestab oma tegevused kliendi/patsiendiga arvestades tema seisundit, terviseriske, vajadusi ja raviplaani. 
4. Viib läbi teraapia rakendades üldlevinud teadus – ja tõenduspõhiseid metoodikaid ja töövõtteid ning tunnustatud ravi- ja tegevusjuhendeid.
5. Hindab teraapia käigus valitud meetodite sobivust ja vajadusel korrigeerib teraapiaplaani, vajadusel konsulteerib teise logopeediga.
6. Hindab logopeedilise töö tulemuslikkust, teeb kokkuvõtte ja annab kliendile/patsiendile ja/või tema lähedastele ning kliendiga/patsiendiga seotud spetsialistidele tagasisidet ning koostöös nendega kavandab edasise tegevuse.
7. Konsulteerib vajadusel teise logopeediga raviplaani koostamisel ja/või ravi/teraapia metoodikate/meetodite valimisel.
8. Dokumenteerib oma tegevuse (uuringu käigu, tulemused, hinnangud, teraapiaplaani ja kokkuvõtted) kasutades korrektset erialaterminoloogiat ja eesti keelt.
	Tegevusnäitajad
1. Koostab teraapiaplaani, lähtudes kliendi/patsiendi diagnoosist, võimetest, soovidest, vajadustest, kultuurilisest taustast, häire raskusastmest ja keskkonna võimalustest.
2. Püstitab mõõdetavad ja funktsionaalsed eesmärgid, määrab teraapia kestuse, intensiivsuse ja vormi (individuaal- ja/või grupiteraapia).
3. Järjestab oma tegevused kliendi/patsiendiga arvestades tema seisundit, terviseriske, vajadusi ja raviplaani.
4. Viib läbi teraapia rakendades teadus – ja tõenduspõhiseid metoodikaid ning ravi- ja tegevusjuhendeid.
5. Valib ning kohandab metoodikaid kriitilise analüüsi alusel.
6. Hindab teraapia käigus valitud meetodite sobivust ja vajadusel korrigeerib teraapiaplaani.
7. Hindab logopeedilise töö tulemuslikkust, teeb kokkuvõtte ja annab kliendile/patsiendile ja/või tema lähedastele ning kliendiga/patsiendiga seotud spetsialistidele tagasisidet ning koostöös nendega kavandab edasise tegevuse. 
8. Nõustab ja juhendab teisi logopeede raviplaani koostamisel ja/või ravi/teraapia metoodikate/meetodite valimisel.
9. Dokumenteerib oma tegevuse (uuringu käigu, tulemused, hinnangud, teraapiaplaani ja kokkuvõtted) kasutades korrektset erialaterminoloogiat ja eesti keelt.

	Kommentaarid:
	Kommentaarid:

	B.3.4 Nõustamine ja juhendamine
	B.3.4 Nõustamine ja juhendamine

	Tegevusnäitajad
1. Selgitab kliendile/patsiendile, tema tugivõrgustikule ja teistele spetsialistidele kommunikatsiooni- ning neelamishäire põhjuseid, avaldumist, mõju elukvaliteedile ja teraapiavõimalusi.
2. Nõustab klienti/patsienti, tema tugivõrgustikku ja teisi spetsialiste teraapia eesmärkide seadmisel ja protsessis.
3. Juhendab klienti/patsienti, tema tugivõrgustikku ja teisi spetsialiste sobiva suhtluskeskkonna kujundamisel, sobiva suhtlemisviisi ja/või -vahendi kasutamisel ning ohutuks ja efektiivseks neelamiseks vajalike tingimuste loomisel.
4. Juhendab kliendi/patsiendi suhtluspartnereid (sh ravimeeskonda, õpetajaid, lapsevanemaid) sobiva suhtlemisviisi ja/või vahendi  kasutamisel (sh AAC) igapäevases suhtlussituatsioonis.
5. Suunab kliendi/patsiendi teise spetsialisti juurde kui ilmneb vajadus lisaks kommunikatsiooni- või neelamisprobleemile teostada teisi uuringuid ja täiendavaid sekkumisi.
6. Kasutab vastavalt situatsioonile suhtluspartneriga aktiivse kuulamise, küsitlemise, jõustamise ja informeerimise tehnikaid, mis võimaldavad mh toetada klienti/patsienti seoses puudega ning tegeleda kliendi/patsiendi negatiivsete tunnete ja mõtetega.
7. Kasutab sobivaid suhtlusvahendeid (sh visuaalsed vm toetavad vahendid), et klient/patsient mõistaks nõustamise sisu.
8. Osaleb ennetus- ja teavitustegevustes jagades tõenduspõhist teavet neelamis- ja kommunikatsiooniprobleemide kohta erinevatele sihtrühmadele. 

	Tegevusnäitajad
1. Selgitab kliendile/patsiendile, tema tugivõrgustikule ja teistele spetsialistidele kommunikatsiooni- ning neelamishäire põhjuseid, avaldumist, mõju elukvaliteedile ja teraapiavõimalusi.
2. Nõustab klienti/patsienti, tema tugivõrgustikku ja teisi spetsialiste teraapia eesmärkide seadmisel ja protsessis.
3. Nõustab klienti/patsienti, tema tugivõrgustikku ja teisi spetsialiste sobiva suhtluskeskkonna kujundamisel, sobiva suhtlemisviisi ja/või -vahendi kasutamisel ning ohutuks ja efektiivseks neelamiseks vajalike tingimuste loomisel.
4. Juhendab kliendi/patsiendi suhtluspartnereid (sh ravimeeskonda, õpetajaid, lapsevanemaid) sobiva suhtlemisviisi ja/või vahendi kasutamisel (sh AAC) igapäevases suhtlussituatsioonis.
5. Suunab kliendi/patsiendi teise spetsialisti juurde kui ilmneb vajadus lisaks kommunikatsiooni- või neelamisprobleemile teostada teisi uuringuid ja täiendavaid sekkumisi.
6. Valdab aktiivse kuulamise, küsitlemise, jõustamise ja informeerimise tehnikaid, mis võimaldavad mh toetada klienti/patsienti seoses puudega ning tegeleda kliendi/patsiendi negatiivsete tunnete ja mõtetega.
7. Kasutab sobivaid suhtlusvahendeid (sh visuaalsed vm toetavad vahendid), et klient/patsient mõistaks nõustamise sisu.
8. Osaleb ennetus- ja teavitustegevustes jagades tõenduspõhist teavet neelamis- ja kommunikatsiooniprobleemide kohta erinevatele sihtrühmadele.
9. Konsulteerib oma spetsialiseerumise valdkonnas teisi logopeede keerukate juhtumite korral, pakkudes nõustamist ja/või mentorlust ja/või kovisiooni ja/või supervisiooni.

	Kommentaarid:
	Kommentaarid:

	
	B.3.5 Teadus- ja arendustegevus

	
	Tegevusnäitajad
1. Koostab ja/või kohandab hindamiseks ja teraapiaks vajalikke meetodeid ja vahendeid.
2. Avaldab logopeediaalaseid teadusartikleid. 
3. Esineb konverentsidel.
4. Osaleb teadus- ja arendusprojektides, teeb koostööd õppe- ja teadusasutustega.
5. Juhendab ja/või retsenseerib logopeedia ja siduserialade uurimistöid.
6. Juhendab logopeedia ja siduserialade üliõpilaste praktikaid.
7. Populariseerib eriala, esinedes meedias, teavitusüritustel jm.
8. Osaleb eriala puudutavate poliitiliste otsuste kujundamises ja logopeedilise abi süsteemi edendamises, võttes osa vastavate töörühmade ja/või komisjonide tööst.
9. Juhib erialaga seotud meeskonna tööd ja/või erialaseid projekte.

	
	Kommentaarid:

	
	B.3.6 Koolitamine

	
	Tegevusnäitajad
1. Analüüsib koolituse sihtrühma õpivajadusi, juhindudes valdkonna arengust ja koolitusvajaduse analüüsimise teoreetilistest alustest.
2. Sõnastab koolituse eesmärgid ja õpiväljundid, koostab õppe- ja koolituskavu, juhindudes õpetamise teaduslikest põhimõtetest ja sihtrühma õpivajaduse analüüsist.
3. Koostab koolitusmaterjalid, lähtudes valitud metoodikast, sihtrühmast ja koolituse eesmärkidest, tuginedes asjakohastele allikatele.
4. Viib läbi kursusi, loenguid, seminare, töötubasid, e-õppekursusi jm koolitusi, lähtudes valdkonna teooriatest ja meetoditest.
5. Kogub kohaseid meetodeid kasutades tagasisidet õppeprotsessi kohta, analüüsib õpitulemusi ja planeerib edasisi tegevusi.


	
	Kommentaarid:









C-osa
ÜLDTEAVE JA LISAD
	1. Kutsestandardi tähis kutseregistris
	Täidab kutseregistri töötaja
	1. Kutsestandardi tähis kutseregistris
	Täidab kutseregistri töötaja

	2. Kutsestandardi koostajad
	Töörühma juht: 
Helen Uustalu – SA Kutsekoda

Töörühma liikmed:
Aaro Nursi – SA Põhja-Eesti Regionaalhaigla
Riin Naestema – OÜ Kõneravi
Veronika Raudsalu –  AS Lääne-Tallinna Keskhaigla
Helje Möller – Tallinna Pallipõnni lasteaed, Tallinna Kiikhobu lasteaed
Sirli Pikk – Haridus- ja Noorteamet, Kagu-Eesti Rajaleidja keskus
Kaidi Mõttus –  Rapla Kesklinna Kool
Siiri Niine –  Tartu Ülikool
Lagle Lehes – Tartu Ülikool
Anna Maria Ülviste – Tartu Ülikool

	2. Kutsestandardi koostajad
	Töörühma juht: 
Helen Uustalu – SA Kutsekoda

Töörühma liikmed:
Aaro Nursi – SA Põhja-Eesti Regionaalhaigla
Riin Naestema – OÜ Kõneravi
Veronika Raudsalu –  AS Lääne-Tallinna Keskhaigla
Helje Möller – Tallinna Pallipõnni lasteaed, Tallinna Kiikhobu lasteaed
Sirli Pikk – Haridus- ja Noorteamet, Kagu-Eesti Rajaleidja keskus
Kaidi Mõttus –  Rapla Kesklinna Kool
Siiri Niine –  Tartu Ülikool
Lagle Lehes – Tartu Ülikool
Anna Maria Ülviste – Tartu Ülikool

